cyanic-selkie/wikianc huggingface dataset:
Niels Winther Poulsen
Niels Christoffer Winther Poulsen (født 3. oktober 1902 i Skopun, død 19. mars 1990 i Tórshavn) var en færøysk folkeskolelærer og politiker (Sj.).
Han var sønn av lærer og lagtingsmann Johan Hendrik Poulsen og lærerinne Súsanna Katrina Winther. Han var oldebarn av lagtingsmann Jens Wenningsted og søstersønn av lagtingsmennene Mads Andrias Winther og Gunnar Winther. Winther-familien var nært knyttet til de færøyske nasjonal- og selvstyrebevegelsene. Han giftet seg med Kristianna Mikkelsen. De ble foreldre til lingvist Jóhan Hendrik Winther Poulsen, ingeniør Mortan Winther Poulsen og landsrettssakfører Halgir Winther Poulsen. Jóhan Hendriks datterdatter, Hervør Pálsdóttir er også lagtingskvinne. Halgirs datter Kristianna Winther Poulsen har også vært lagtingskvinne.
Etter folkeskolen dro han først til sjøs i noen år og påtok seg forefallende arbeid. Fra 1924 til 1928 utdannet han seg til folkeskolelærer ved Jonstrup seminarium ved København. Han var den første læreren som etter lærerseminar i Danmark tok eksamen i færøysk. Han underviste i Hvalba og Sumba før han i 1940 begynte i Skopun. Fra 1941 til han ble minister i 1959, var han også klokker i Skopunar kirkja. Fra 1956 til 1959 satt han i styret i Føroya Lærarafelag. Winther Poulsen avgikk med pensjon fra lærerstillingen i Skopun i 1969 og flyttet til Tórshavn.
Han var formann i kommunestyret i Sumba fra 1935 til 1939 og i Skopun fra 1950 til 1958. I 1950 ble han valgt til formann i Sjálvstýrisflokkurin. Ved dannelsen av Peter Mohr Dams første regjering i 1959 ble Winther Poulsen minister for kommunal-, skole-, kirke- og kultursaker. Han fortsatte i vervet under Hákun Djurhuus' regjering, hvor han også ble Færøyenes visestatsminister, fra 1963 til 1967. På hans tid skjedde det en stor utbygging av skole-, bibliotek- og arkivvesenet, og han satte sitt preg på både gymnaset og det kommende universitetet.
Xavier Espot
Xavier Espot Zamora (født 30. oktober 1979 i Escaldes-Engordany) er en andorransk jurist og politiker som representerer partiet Demòcrates per Andorra. Han ble Andorras statsminister 16. mai 2019.
Liv og virke
Etter skolegang i hjemlandet og i Sveits, studerte Espot i Barcelona der han fullførte bachelorgrad i humanistiske fag ved Universitat Ramon Llull samt lisensiat- og mastergrad i juss ved Escola Superior d'Administració i Direcció d'Empreses (ESADE). Han har arbeidet som jurist i domstolsapparatet i Andorra og i kortere perioder i Frankrike og Spania.
I 2011 ble han statssekretær i justis- og innenriksdepartementet før han i juli 2012 ble justis- og innenriksminister. I 2016 ble han også sosialminister.
Etter valget i 2019 ble Espot statsminister. Han ble valgt til regjeringssjef med støtte fra Demòcrates per Andorra, Liberals d'Andorra og Ciutadans Compromesos i parlamentet. Espot overtok som statsminister 16. mai 2019. Han etterfulgte Antoni Martí, som også representerte Demòcrates per Andorra, men som ikke kunne gjenvelges etter to sammenhengende perioder som statsminister.
Godwine
Godwine er et gammelengelsk mannsnavn.
Etymologi
Navneleddet god, «gud», har opprinnelse i urgermanske *guða, «gud», eller *gôda, «god». De norrøne formene av navneleddet er guðr, goðr, goð og guð. Navneleddet vine har opprinnelse i germanske *-winiz, «venn». Den norrøne formen av leddet er vinr.
Utbredelse
Godwine er kjent brukt i England fra 800-tallet. Godwine var et populært mannsnavn i England fra 900-tallet til 1000-tallet. Formen Godwin var vanlig på 1200-tallet.
Navnet er i dag i bruk i formen Godwin i flere afrikanske land.
Kjente personer med navnet
Personene i listen er ordnet kronologisk etter fødselsår.
Acoyte undergrunnsstasjon
Acoyte undergrunnsstasjon (tidligere José María Moreno undergrunnsstasjon) er en stasjon på Linje A på Buenos Aires’ undergrunnsbane. Den ligger mellom stasjonene Río de Janeiro og Primera Junta.
Stasjonen ligger under krysset mellom Avenida Rivadavia og Avenida Acoyte, i bydelen Caballito. Den ligger i nærheten av Dr Julio A. Méndez sanatorium og Dr Carlos Durand sykehus. Det er mange butikker i området, og et kinokompleks og mange forskjellige gallerier. Det er også parker i området, og flere skoler.
Stasjonen ble åpna i tredje etappe av linja, den 1. juli 1914, og forente Primera Junta og Plaza de Mayo undergrunnsstasjoner. Den het tidligere José María Moreno undergrunnsstasjon.
Boeing Vertol 107
Boeing Vertol 107 (BV 107) er et mellomtungt helikopter med tandemrotor som opprinnelig ble utviklet av den amerikanske helikopterfabrikanten Vertol. BV 107 anvendes både av sivile og militære virksomheter i en rekke forskjellige roller, for eksempel av Columbia Helicopters for å fly ut tømmer og USAs marine som et transporthelikopter.
Tyskland under Vinter-OL 1998
Tyskland under Vinter-OL 1998. 125 sportsutøvere, syttiåtte menn og førtisju kvinner fra Tyskland deltok i fjorten sporter under Vinter-OL 1998 i Nagano i Japan. Tyskland ble beste nasjon med tolv gull-, ni sølv- og åtte bronsemedaljer. Langrennsløperen Jochen Behle var Tysklands flaggbærer under åpningsseremonien.
Pampas (distrikt i Pallasca)
Pampas er et distrikt i provinsen Pallasca i regionen Ancash i Peru. Distriktets nasjonale statistikkode er 021509 og hovedstaden er Pampas. Distriktet ble opprettet den 16. desember 1918.
Tor Ulven
Tor Ulven (født 14. november 1953, død 18. mai 1995) var en norsk forfatter og lyriker. Han var en av landets mest innflytelsesrike forfattere i 1980- og 1990-årene. Ulven tok sitt eget liv i 1995.
Ulvens lyrikk, prosa og essays er preget av en tomhetsfølelse, dødsbevissthet og eksistensiell pessimisme kombinert med originale språklige bilder, utpenslet skrivemåte og en indre ambivalens.
Luziânia
Luziânia er en kommune i delstaten Goiás i sentral-vestregionen av Brasil.
Diego Martín Rodríguez
Diego Martín Rodríguez Berrini (født 4. september 1989 i Montevideo) er en uruguayansk fotballspiller som spiller for den argentinske klubben Club Atlético San Lorenzo de Almagro, på lån fra den meksikanske klubben Club Tijuana.
Under Sommer-OL 2012 i London deltok han for landet sitt der laget hans ble utslått i gruppespillet.
Sävsjö kommune
Sävsjö vokste fram som stasjonsby etter utbyggingen av Södra stambanan i 1864. Kommunens kvinnehåndballag vant seks strake SM i sesongene 1993/94–98/99, men falt ut av eliteserien fra 2002/03. Herregården Ekesjö er kjent tilbake til 1287.
Tettsteder
Sävsjö kommune har fire tettsteder. I tabellen oppgis antall innbyggere per 31. desember 2010.
Ao Changrong
Ao Changrong (født 1. mars 1983 i Morin Dawa Daur i Indre Mongolia i Kina) er en kinesisk profesjonell landhockeyspiller som representerte Kina under Sommer-OL 2008 i Beijing. Her endte laget på sisteplass i sin gruppe, og endte til slutt på ellevteplass etter å ha vunnet plasseringskampen mot Sør-Afrika.
Baalbek-operasjonen
Baalbek-operasjonen (hebraisk: מבצע חד וחלק, «Operasjon Ren og enkel betjening») var et israelsk raid mot et Hizbollah-kontrollert sykehus i Bekaadalen. Raidet, som ble utført natt til 1. august, hadde som mål å skaffe nyttig etterretningsinformasjon, og resulterte også i at 5 lokale beboere mistenkt for å være Hizbollah-militante ble tatt til fange. Hizbollah insisterte imidlertid på at alle de tilfangetatte var sivile, og alle ble løslatt den 21. august, 19 dager etter at operasjonen var over.
Operasjonen
Operasjonen begynte med minst fem luftangrep. Omtrent 200 fra to kommandoenheter (Shaldag og Sayeret Matkal) ble firt ned fra helikoptre. Etter å ha landet, skilte enhetene lag.
Sayeret Matkal hadde som mål å ta Dar al Hikma-sykehuset, som israelsk etterretning trodde var en base for Irans revolusjonsgarde, og ta til fange fem som var mistenkt for å være Hizbollah-militante. Hizbollahs kilder hevdet at flere israelske soldater ble innestengt i sykehuset, og at det kom til kamphandlinger med Hizbollah-krigere som omringet bygningen:
Ettersom alle soldatene senere returnerte uskadet og med fanger, har denne rapporten blitt sett på som fabrikkert fra Hizbollahs side, ifølge Jihad Watch.
Len
Len (latinsk feudum, derav føydalsamfunnet, av norrønt lén, fra middelnedertysk lēn, «lån»; samme ord som lån; i denne betydningen jf. tilsvarende svenske län) er en råderett som gis over land og inntekter av dette fra Kongen til en vasall mot visse forpliktelser. De måtte historisk stille soldater og betale skatt av inntektene. Dette ble først brukt av frankerne rundt 700 e.Kr. da kongene forsøkte å forbedre administrasjonen av riket. Land ble på denne måten delt ut til menn kongen stolte på. Det var store variasjoner med tid og sted i hvor autonome len var; de kunne i noen tilfeller i praksis være suverene stater under ren nominell overhøyhet av en annen hersker, mens de i andre tilfeller kunne være regionale forvaltningsområder i en relativt sentralisert stat. I Danmark og Norge ble betegnelsen len brukt om den øverste kategorien forvaltningsområder frem til den ble avløst av betegnelsen amt i 1662.
Baalbek-operasjonen
Operasjonen
I mellomtiden ble Shaldag-enheten sendt gjennom Sheikh Havit-nabolaget, som lå tre kilometre fra sykehuset, og det kom til skyteepisoder med Hizbollah-krigere.
Len
Lensordningen i Norge
I 1308 ble den gamle ordningen med lendmann fra kongens hird avskaffet, og fylkesinndelingen i Norge ble erstattet av en sysselinndeling. I senmiddelalderen og i unionstiden med Danmark frem til 1660 ble sysselordningen gradvis avløst av et system med len. På 1400-tallet var det ca. 50 len i alt, men antallet ble redusert, og omkring 1530 var det i Norge i alt 4 hovedlen og omkring 30 smålen eller underlen med varierende tilknytning til hovedlenet. Lenene ble styrt av adelige, fortrinnsvis danske lensmenn utpekt av kongen, det vil si sentralstyret i København. Lensmennene hadde sete i (de store) byene, der kongsgårdene eller borgene lå. Hovedlenet bestod av slottslenet som hovedlensherren hadde, og de smålenene innenfor grensene som var forlent til ulike lensherrer.
Baalbek-operasjonen
Operasjonen
Troppene var i Baalbek fra klokken 22:32 tirsdag kveld til 3:00 onsdag morgen. I løpet av operasjonen fikk soldatene tak forskjellige våpen som tilhørte Hizbollah, samt etterretningsinformasjon. Det israelske forsvaret utgav senere en video som de hevdet beviste at målet for raidet var et Hizbollah-hovedkvarter, men dette ble aldri bekreftet.
Len
Lensordningen i Norge
Høymiddelalderens sysselmannsstyre fortsatte nokså uendret som senmiddelalderens lensstyre. Syslene ble nå kalt len. Håkon V hadde rundt femti sysselmenn som representerte kongemakten rundt om i Norge, med ansvar for rettsvesen, forsvar og skatteinnkreving. Som assistent hadde sysselmannen en bondelensmann med lokal tilknytning. Lensmannen var datidens bindeledd mellom sentralmakt og lokalbefolkning.
Baalbek-operasjonen
Operasjonen
De fem som ble tatt til fange ble fra israelsk hold hevdet å være militante, men Hizbollah hevdet at dette ikke stemte. Til slutt kom man frem til at Hizbollah snakket sant, og alle ble løslatt. I tillegg ble det fra israelsk hold hevdet at omtrent 19 Hizbollah-krigere ble drept, mens Hizbollah har benektet dette.
Len
Lensordningen i Norge
I senmiddelalderen skilte man mellom smålenene som var basert på høymiddelalderens femti sysler, og slottslenene knyttet til byenes kongsgårder, dvs. Akershus slott i Oslo, Bergenhus, Nidaros, Tønsberg og Båhus. Her var lensherren også slottshøvedsmann og representerte kongen i hovedlenet. Han hadde en foged til å ta seg av innkreving av bøter og landskyld. Ordningen fremstod ofte uoversiktlig, med lensherrer som iblant hadde flere len under seg, eller ikke var bosatt i lenet.
Et avgiftslen innebar at lensherren svarte en avgift eller leie til kongen. Et eventuelt overskudd tilfalt lensherren. Hovedlenene var imidlertid regnskapslen, der lensherren måtte legge frem regnskap over lønnsutgifter og forvaltning. Overskuddet herfra tilfalt kronen. Mest etterspurt var len til kvitt og fritt, der alle inntekter tilfalt lensherren, mot at han administrerte lenet på kongens vegne. Det fikk kongen ingen gevinst av, så her var det bare snakk om de minste lenene. Pantelen ble opprettet når kongen opptok lån. Inntektene av lenet tilfalt lensherren til lånet var nedbetalt. Både kirkelige institusjoner og private kunne sitte med pantelen. Enda en type len var fateburslen (et «fatebur» er et spiskammer ) der inntekten var kongens eller dronningens private inntekt som ble holdt utenfor kongehusets regnskaper. Regnskapsåret 1520/21 var de samlede inntektene for Bergenhus len rundt 10.500 mark, hvorav 6.000 ble fratrukket som utgifter. Det var altså et betydelig overskudd som ble overført til Danmark. Lensordningen tappet dermed Norge for ressurser.
1500-tallet
På 1500-tallet var Norge inndelt i følgende fire hovedlen eller slottslen, med underliggende len eller fogderi:
1636
I 1636 var Norge inndelt i disse hovedlen, underlen og fogderier:
1660
I 1660 hadde Norge følgende hovedlen og underlen:
Ved forordning av 19. februar 1662 ble betegnelsen «len» erstattet av «amt» for disse forvaltningsområdene.
Län i Sverige
Len, med skrivemåten län, betegner fortsatt en administrativ enhet i Sverige tilsvarende fylkene i Norge. Sverige er delt inn i 21 len. Hvert av dem blir ledet av en landshövding og en länsstyrelse. De svenske lenene er egne politiske systemer med landsting som velges for fire år av gangen. De har større makt enn fylkene i Norge. Finland var inntil 2010 inndelt i len, men er nå kun inndelt i landskap.
Nils Lindh
Nils Erik Lindh (født 23. oktober 1889 i Stockholm, død 6. februar 1957 samme sted) var en svensk skihopper og kombinertløper som representerte Djurgårdens IF. I OL i Chamonix i 1924 ble han nummer 9 i spesielt hopp. I kombinertrennet i OL deltok han i langrennet, men ikke i hopprennet, og fikk dermed ikke tellende resultat. Han ble svensk mester i skihopping i 1913, 1918 og 1919.
Leandro Gelpi
Leandro Gelpi (født 27. februar 1991 i Montevideo) er en uruguayansk fotballspiller som spiller for fotballklubben Peñarol.
Under Sommer-OL 2012 i London deltok han for landet sitt der laget hans ble utslått i gruppespillet.
Judo under Sommer-OL 1984 – 78 kg menn
78 kg for menn i judo under Sommer-OL 1984 i Los Angeles ble arrangert i august 1984 på California State University.
Malice n Wonderland
Malice n Wonderland er Snoop Doggs tiende studioalbum, utgitt i desember 2009.
David Barlow
David Barlow (født 22. oktober 1983) er en australsk basketballspiller. Han representerte landet sitt under Sommer-OL 2012 i London, der han endte på syvendeplass med det australske landslaget.
Mairipotaba
Mairipotaba er en kommune i delstaten Goiás i sentral-vestregionen av Brasil.
Winslow Homer
Winslow Homer (født 24. februar 1836, død 29. september 1910) var en amerikansk illustratør, sjanger- og landskapsmaler. Han er særlig kjent for sine havmotiver og regnes som en av de viktigste malerne i USA på 1800-tallet.
Denton Hehenoro Rarawa
Denton Hehenoro Rarawa (født 1959 eller 1960 ) er en salomonsk økonom, som siden 22. august 2008 har vært sentralbanksjef for Salomonøyenes sentralbank.
Han er født i landsbyen Poposa i Marau Sound på øya Guadalcanal, som er den største øya på Salomonøyene. Som utdanning har han en Master of Science-grad i internasjonal økonomi, bank og finans fra Cardiff Business School ved University of Wales. I tillegg har han en Post Graduate Diploma fra Australian National University, og en Bachelor of Economics-grad fra University of Papua New Guinea.
Første gang han ble ansatt ved sentralbanken var i 1983, da han begynte som forsker. I 1988 ble han forfremmet til assistant manager ved Makroøkonomisk avdeling, og fra 1991 ble han manager ved samme avdeling. Han ble forfremmet til visesentralbanksjef i 1998, en stilling han hadde i to femårsperioder, under sentralbanksjef Rick N. Houenipwela. Da Houenipwela ga seg som sentralbanksjef i 2008, etter sin tredje periode som sentralbanksjef, overtok Rawara denne stillingen.
Rarawa har også vært visestyreformann i ICSI og Solomon Airlines, og har sittet i styret i flere andre statseide selskaper.
Crown of Creation
Crown of Creation er det fjerde studioalbumet til den amerikanske rockegruppen Jefferson Airplane. Det ble utgitt i september 1968.
Douglas B-66 Destroyer
B-66 «Destroyer» var et bombefly underlagt Tactical Air Command, basert på US Navys, A-3 Skywarrior. «Destroyer» skulle overta for den aldrende Douglas A-26 Invader.
Copenhagen Suborbitals
Copenhagen Suborbitals er en amatørrakettgruppe som utvikler et romfartøy som har til formål å frakte en person til verdensrommet. Finansieringen til prosjektet er via sponsorer og donasjoner. Hvis prosjektet lykkes vil det bli den første danske bemannede romferd.
Raketten
Av sikkerhetsmessige årsaker, skal raketten sendes opp fra havet. Offentlige myndigheter i Danmark har gitt tillatelse til oppskyting i Østersjøen, øst for Bornholm. Oppskytingen vil skje fra en plattform bygget til formålet.
Selda Ekiz
Selda Ekiz (født 28. november 1984 i Drammen) er en norsk programleder i NRK og er utdannet fysiker. Hun er oppvokst i Sande i Vestfold og hennes foreldre innvandret fra Tyrkia i 1970-årene.
Bakgrunn og virke
Hun er oppkalt etter den tyrkiske sangeren Selda Bağcan og flyttet hjemmefra for å ta videregående på Skagerak International School. I 2011 tok hun mastergrad i fysikk fra Universitetet i Bergen, og var der med på å starte opp vitenskapsformidlingsgruppen «Fysikkshow Bergen». Sammen med Bjørn H. Samset la hun i 2015–2016 ut forskningspodcasten vitendate.
Hun har vært tilknyttet NRK Trøndelag. Fra 2011 til 2013 var hun programleder for det populærvitenskapelige ungdomsprogrammet Newton. For programmet vant hun Gullruten 2013 som beste kvinnelige programleder og ble nominert i samme klasse under Gullruten 2012 samt publikumsprisen i 2013. Høsten 2013 og høsten 2014 var hun programleder for NRK Super-serien Barn ingen adgang. Siden 2013 har hun vært programleder i kunnskapskonkurransen Klassequizen på NRK TV. Fra 2015 til 2017 var hun programleder i den populærhistoriske realityserien Anno, som dramatiserte dagligliv for 250 år siden, og siden 2018 har hun sammen med Ole Rolfsrud vært programleder for TV-konkurransen Alle mot 1. I 2019 mottok hun Mensa Norges pris for hennes evne til å senke terskelen for barns interesse for intellektuelle konsepter, og å inspirere barn til å la nysgjerrighet, vitenskap og forskning være en del av hverdagen deres.
I 2020 debuterte hun som skuespiller i NRKs- dramaserie Norsk-ish hvor hun spilte gynekologen Helin og hadde en stor del av dialogen på tyrkisk. For Norsk-ish og Alle mot 1 ble hun nominert til publikumsprisen under Gullruten 2021.
Fra 2008 har hun også opptrådt som stand-up komiker og var én av tre som vant «Urørt og Uhørt» under Den Store Norske Humorfestivalen i 2008.
Hu Die
Bakgrunn
Hu Ruihua ble født i Shanghai men flyttet til Guangzhou (Kanton) da hun var ni år. Faren henns ble så generalinspekrør for Beijing–Fengtian-jernbanen, og hun tilbragte meget av tenårene i nordkinesiske byer som Beijing, Tianjin og Yingkou, og tilegnet seg fullkomment språket der, mandarin, noe som var en veldig fordel fa kinesisk kino gikk over til talefilm.
Skuespillerinne
Frem til 1927 opptrådte hun i filmatiseringer av flere kinesiske legender, blant annet som slangekvinnen i Baishe zhuan (1926) og som kameliadamen i Xi chahua (1927).
Fra 1928 til 1937 var Hu Die engasjert av det ledende filmselskapet Mingxing og disse årene var høydepunktet på hennes karriere. Hun spilte i den første kinesiske lydfilmen, Ge'nü hongmudan (1931) av Zhang Shichuan, som en kvinne som ble undertrykket og mishandlet av sin mann. Hun spilte ofte i filmer redigert av Zhang.
Noe som anses som hennes absolutte høydepunkt var da hun spilte to tvillingsøstre – en fattig bondekvinne, og en militærkommandants elskerinne – i filmen Zimei hua (1933) av Zheng Zhengqiu. Filmen var den tids mest kommersielt innbringende i Kina.
På frunn av den japanske okkupasjon av Kina dro hun til Hongkong, der hun fra 1946 igjen opptrådte i noen få filmer. Senere under den annen sino-japanske krig tok hun tilflukt i Chongqing. Den kom hun i kontast med den mektige spionasjesjefen Dai Li. Hun var tidligere blitt introdusert for Dai Li i Shanghai av sin kollega skuespillerinnen Xu Lai, som var gift med en nær venn av Dai Li. Ifølge Dai Lis medarbeider Chen Zuis memoarer ble Hu Die elskerinne til Dai Li i den perioden.
Hennes siste film var Jietong (1960).
Canada
I 1975 utvandret hun til Vancouver i Canada, dit hennes sønn hadde kommet tidligere. Hun levde tilbaketrukket og unngikk oppmerksomhet ved å bruke navnet Pan Baojuan. Hun dikterte sine memoarer i 1986, og de utkom først som serie i Taiwans United Daily News. De ble publisert i Fastlandskina i 1987.
Albert (Somme)
Albert er en kommune i departementet Somme i regionen Hauts-de-France nord i Frankrike. Byen ligger halvveis mellom Amiens og Bapaume. Byen er i dag best kjent som et av åstedene for slaget ved Somme under første verdenskrig.
Historikk
Albert (under navnet Encre) ble grunnlagt som romersk utpost omkring 54 f.kr.
Under første verdenskrig ble statuen av jomfru Maria på toppen av kirken Basilica of Notre-Dame de Brebières truffet av en granat 15. januar 1915 hang i horisontal stilling på kanten av å falle for resten av krigen. Dette ble et kjent syn for de mange britiske og samvelde-soldatene som passerte gjennom byen på vei til fronten som lå ca 5 km nordøst for Albert.
Den tyske hæren inntok byen under våroffensiven i mars 1918 og for å forhindre at tyskerne brukte kirketårnet som artilleriobservasjonspost ble den skutt på av britisk artilleri. Statuen falt ned i april 1918 og ble aldri funnet. I august 1918 trakk tyskerne seg tilbake, og britene gjeninntok byen.
Befolkningsutvikling
Antall innbyggere i kommunen Albert (Somme)
Mambaí
Mambaí er en kommune i delstaten Goiás i sentral-vestregionen av Brasil.
Félicien Kabuga
Biografi
Kabuga var forretningsmann og eide blant annet store teplantasjer nord i Rwanda. Han ble mangemillionær.
Kabuga var en nær medarbeider av Rwandas president hutuen Juvénal Habyarimana. Han var nært knyttet til Habyarimanas parti Mouvement révolutionnaire national pour le développement. Han støttet også Akazu, en uformell gruppe, eller klan, av hutu-ekstremister som skulle komme til å bidra vesentlig til folkemordet i landet.
Kabuga er anklaget for å ha forsynt Interahamwe med macheter og andre jordbruksredskaper som kunne benyttes som våpen, samt skaffet uniformer og sørget for transport gjennom seskaper han eide. Like før folkemordet tok til skal Kabuga ha vært ansvarlig for import av 50,000 macheter fra Kenya. Han anklages også for å ha fortsatt våpenleveransene mens folkemordet pågikk. Kabuga er blitt nevnt som en av de større importørene av macheter.
President Habyarimana omkom da flyet hans ble skutt ned av luftvernmissiler 6. april 1994 under innflyging til Kigali internasjonale lufthavn. Presidentens død ble opptakten til folkemordet.
Kabuga var president for Fonds de défense nationale (Det nasjonale forsvarsfond) fra ca. 25. april 1994 til juli 1994 og president for radiostasjonen Radio Television Libre des Milles Collines (RTLM) i den perioden som tiltalen omfatter. RTLM spilte en aktiv rolle under folkemordet i Rwanda, ved at den ved forskjellige hatkampanjer og rasistisk propaganda oppfordret landets hutu-befolkning til å ta livet av landets tutsier.
Kabuga flyktet fra Rwanda i begynnelsen av juli 1994 da det ble klart at landets huturegime som hadde gjennomført folkemordet var blitt beseiret av opprørsgruppen RPF. Sommeren 1994 forsøkte han å flykte til Sveits, men ble avvist og slo seg i stedet ned i Zaire for en kortere tid. Ifølge andre kilder skal han ha tilbrakt tid i Kenya og/eller i Oslo. En Norge-basert blogger som kalte nettstedet sitt African Press International (API) hevdet i juni 2008 at Kabuga lå i dekning i Oslo og muligens ville melde seg for øvrigheten. Dette ble avvist av rwandiske myndigheter som en bløff.
Saken ble siden 2011 behandlet av Den internasjonale restmekanismen for straffetribunaler (Restmekanismen).
Arrestasjonen av Kabuga ble gjennomført av fransk politi i samarbeid med påtalemyndigheten i Restmekanismen. Arrestasjonen kom som resultat av et samarbeid mellom straffetribunalet og politi i Rwanda, Belgia, Storbritannia, Tyskland, Nederland, Østerrike, Luxembourg, Sveits, USA, EUROPOL og INTERPOL.
Kabuga ble i 1997 tiltalt av påtalemyndigheten i Det internasjonale tribunalet for Rwanda. Det ble utlovet 5 millioner amerikanske dollar i belønning. Anklagene gjaldt sju tilfeller av folkemord, deltakelse i folkemord, direkte og offentlig oppfordring til å begå folkemord, sammensvergelse om folkemord, forfølgelse og utryddelse, alt i forbindelse med folkemordet mot tutsiene i Rwanda. Tiltalen ble fornyet av Restmekanismen i 2011 og saken oversendt påtalemyndigheten i 2012. Arrestordren ble utstedt i 2013.
Han var medeier av Radio Télévision Libre des Mille Collines som med sine sendinger oppmuntret til og trolig koordinerte folkemordet. Ifølge tiltalen skal han selv ha agitert for å utrydde tutsiene og skal ha bidratt med finansiering av massemordet.
Han ble arrestert 16. mai 2020. Identiteten ble bekreftet ved DNA-prøve innhentet da han i 2007 fikk medisinsk behandling i Tyskland og unndro seg arrestasjon der.
Edmond Tapsoba
Edmond Fayçal Tapsoba (født 2. februar 1999) er en burkinsk fotballspiller som spiller for den tyske klubben Bayer Leverkusen.
Kystekspressen
Partrederiet Kystekspressen ANS er et samarbeide mellom Torghatten Midt, tidligere FosenNamsos Sjø, og Fjord1. Partrederiet ble opprettet i 1994 for å trafikkere strekningen Trondheim–Kristiansund, og har også ruteforbindelse Trondheim–Sula og Sistranda–Halten. Torghatten Midt er bestyrende reder.
Ruten Trondheim–Kristiansund bruker tre og en halv time, og har åtte anløpssteder mellom de to byene. Båtrutene suppleres med korresponderende buss, «Kystekspressbussen», på Hitra og Frøya.
1. januar 2014 ble MS «Terningen» overlevert fra Brødrene AA i Hyen for å erstatte MS «Ladejarl». MS «Tyrhaug» erstatter MS «Mørejarl». Ruta er kortet ned med 15 minutter mellom storbyene.
Båtene
Sambandet trafikkeres av følgende båter: Ruten trafikkeres med:
Ryongyon
Ryongyon (Ryong'yŏn kun) er et fylke i provinsen Sør-Hwanghae i Nord-Korea.
Fylket var det første stedet der protestantismen slo rot i Korea mot slutten av 1800-tallet.
Triglav
Triglav (italiensk: Monte Tricorno) (2864 moh.) er Slovenias høyeste fjell (og tidligere det høyeste fjellet i hele Jugoslavia) og i De juliske Alper. Selv om navnet, som betyr trehodet, kan beskrive fjellets form sett fra Bohinjdalen kan det også tenkes at det er navngitt etter den slaviske guden Triglav. Dette er riktignok omdiskutert, da denne guden ikke er godt forstått og det ikke er dokumentert at han noen gang har blitt tilbedt i dette området.
Ryongyon
Administrativ inndeling
Fylket er delt inn i en ŭp (småby) og 20 ri (landsby).
Triglav
Fjellet er et av Slovenias viktigste nasjonalsymboler. En stilisert gjengivelse er det sentrale elementet i Det slovenske riksvåpenet og dermed også på Slovenias flagg. Et fotorealistisk relieff av fjellet er designet på den nasjonale siden av den slovenske 50 cent-mynten. Den første bestigningen av Triglav som er registrert fant sted i 1778. Etter initiativ fra baron Sigismund Zois besteg Luka Korošec, Matija Kos, Štefan Rožič og Lovrenc Willomitzer fjellet og nådde toppen 26. august. Høyden ble første gang målt i 1808 av Valentin Stanič.
På toppen av fjellet står en liten metallstruktur, Aljažtårnet, som symboliserer slovensk terrirorial suverenitet og dette tårnet er et nasjonalsymbol i seg selv. Tårnet er oppkalt etter presten, fjellklatreren og patrioten Jakob Aljaž, som rundt 1900 kjøpte toppen for fem Østerrike-Ungarn gylden.
Fylkesvei 3816
Fylkesvei 3816 går mellom Hovet og Krokan i Valle kommune. Veien er 916 meter lang.
Frem til 2019 hadde veien betegnelsen fylkesvei 333 (Aust-Agder).
Indre Hebridene
De Indre Hebridene (skotsk-gælisk: Na h-Eileanan a-staigh) er en gruppe øyer på den skotske vestkysten, sørøst for de Ytre Hebridene. Disse to øygruppene utgjør til sammen Hebridene.
De Indre Hebridene består av 35 bebodde øyer og 44 ubebodde øyer med et område på mer enn 30 hektar.
Til sammen har øyene et areal på rundt 4.130 km2, og hadde en befolkning på 18.948 i 2011 (18.257 i 2001).
Befolkningstettheten er dermed omtrent 4,6 innbyggere per kvadratkilometer.
Det er historisk mye skotsk gælisk litteratur og gælisk musikk som har sitt utspring på Hebridene. Skye, Islay og Mull er de tre største, og har også den høyeste befolkningen. Den økonomisk viktigste områdene er turisme, crofting, fiske og whisky destillering.
De vestlige øyene var en del av det norrøne riket Suðreyjar, som varte i over 400 år, til suvereniteten over de ytre Hebridene ble overført til Skottland ved Perth-traktaten i 1266. Kirkelig hørte Hebridene under Nidaros erkebispedømme frem til 1266. Kontrollen over øyene fikk da klanhøvdinger for MacLeods, MacDonalds, og MacLeans.
Ealdberht
Ealdberht er et gammelengelsk mannsnavn.
Indre Hebridene
Sjøtransport er viktig og en rekke ferger opererer til Skottlands fastland og mellom øyene. Det gæliske språket er fortsatt sterkt i noen områder, landskapet har inspirert en rekke kunstnere og det er et mangfold av dyreliv.
Prostatakreftforeningen
Prostatakreftforeningen (PROFO) er en brukerorganisasjon for menn som er eller har vært rammet av prostatakreft. Den er en av tretten pasientforeninger tilsluttet Kreftforeningen. Foreningen ble etablert 22. mai 2003.
Mark Worthington
Mark Worthington (født 8. juni 1983) er en australsk basketballspiller. Han representerte landet sitt under Sommer-OL 2012 i London, der han endte på syvendeplass med det australske landslaget.
Det kontinentale USA
Det kontinentale USA betegner de 48 sammenhengende delstatene i USA som ligger mellom Canada i nord og Mexico i syd. Dette omfatter alle landets delstater utenom Alaska og Hawaii. Amerikanske territorier som De amerikanske Jomfruøyer, Nord-Marianene eller Puerto Rico er heller ikke inkludert i betegnelsen.
Det kontinentale USA har et areal på 8,080,464.3 km² og et innbyggertall på 306,675,006 (folketellingen 2010). Dette utgjør 83,65 % av landets totale areal og 99,33 % av det totale innbyggertallet.
Siden Alaska ligger på det amerikanske fastlandet er uttrykket «det kontinentale USA» noe upresist. Begrepet oppstod før Alaska fikk delstats-status i 1959, og det er derfor historiske årsaker til at Alaska vanligvis ikke regnes med. Begrepet the contiguous United States («det sammenhengende USA») brukes noen ganger hvis man vil være helt presis. Sistnevnte begrep ligger til grunn for forkortelsen CONUS, som brukes i det amerikanske forsvaret til å beskrive de sammenhengende 48 delstatene.
I de oversjøiske amerikanske områdene (Hawaii og andre mindre territorier) brukes ofte the U.S. Mainland («Fastlands-USA») til å beskrive de 48 sammenhengende delstatene.
Prostatakreftforeningen
PROFO har som formål å bidra til å bedre tilbudet for behandling og rehabilitering. Samtidig driver foreningen omfattende informasjonsvirksomhet til medlemmene, leger, helsemyndigheter og annet fagpersonell.
Prostatatkreftforeningen har også en likemannstelefon 02606 hvor man kan snakke med menn som har eller har hatt prostatakreft. Denne er åpen fra 0800 til 2200 hver dag hele året.
Foreningen har også en partnergruppe for de som lever sammen med en som har prostatakreft.
I 2011 fikk nesten 5000 menn diagnosen og nesten 1100 dør av prostatakreft hvert år. Nesten 35000 menn lever med eller har hatt prostatakreft.
America (sang)
«America» er en sang fra første akt av musikalen West Side Story med musikk av Leonard Bernstein og tekst av Stephen Sondheim.
Prostatakreftforeningen
PROFO har passert 3000 medlemmer fordelt på 26lokallag over hele landet. PROFOs lokallag har blitt et forum hvor menn tør å snakke om sykdommen.
Ealdberht
Utbredelse
Ealdberht var et populært mannsnavn i England fra 600-tallet til 700-tallet.
Annlis Bjarkhamar
Annlis Bjarkhamar (født 20. januar 1974 i Vágur) er en færøysk lærer og tidligere politiker.
Hun er utdannet folkeskolelærer. Hun har også arbeidet som rådgiver og koordinator ved SSP, Færøyenes samarbeidsorgan mellom skole, sosiale myndigheter og politi.
Sist i 1990-årene ledet hun ungdomsorganisasjonen Unga Tjóðveldið og arbeidet som journalist i Útvarp Føroya. Hun var kulturminister i Anfinn Kallsbergs andre regjering fra 2002 til 2003. Hun var vara til Lagtinget fra Suðuroy fra 2004 til 2008, som representant for Tjóðveldisflokkurin.
I 2010 tok hun initiativ til en organisasjon som understøtter julefeiringen for økonomisk vanskeligstilte familier.
Annlis Bjarkhamar bor i Tórshavn med lagtingsmedlem Sonja Jógvansdóttir.
Ealdberht
Kjente personer med navnet
Personene i listen er ordnet kronologisk etter fødselsår.
America (sang)
I den opprinnelige sceneversjonen ble låten fremført av jentene i gjengen «Sharks». Puertoricaneren Anita lovpriser Amerika, mens venninnen Rosalia ønsker å dra tilbake til hjemlandet. Denne versjonen kritiserer Puerto Rico og løfter frem livet i Amerika: «I’ll drive a Buick through San Juan/If there’s a road you can drive on» (Jeg kjører en Buick gjennom San Juan, dersom det er en vei å kjøre på). Melodien er basert på latinamerikansk musikk, med perkusjon, kryssrytmer og spansk gitar.
Dyveke Sigbrittsdatter
Dyveke Sigbrittsdatter (født ca. 1490 i Amsterdam, død 21. september 1517 i København), også kalt Dyveke Willoms og Dyveke Villessoon, var elskerinnen til kong Christian II. Moren hennes var Sigbrit Willoms fra Amsterdam. Faren hennes har hett Ottike, for på gravstein sin stod hun med navnet Duef Ottikesdochter.
America (sang)
I filmen West Side Story (1961) er «America» en duett mellom guttene og jentene i «Sharks». Anita (spilt av Rita Moreno) skryter av USA, mens Bernardo (spilt av George Chakiris) kritiserer landet og synger om fordommene deres mot immigranter: «Life is alright in America/If you're all White in America» (Livet er ålreit i Amerika, hvis du er helt hvit i Amerika).
Dyveke Sigbrittsdatter
Møte med kongen
Det finnes to beretninger om hvordan Christian II møtte Dyveke; de lar seg ikke kontrollere, men stemmer godt overens og bygger etter alt å dømme på en levende muntlig tradisjon. Mest pålitelig er nok den Arild Huitfeldt skrev i slutten av 1500-tallet i Danmarckis Riges Krønicke. Dette ser vi av to brev fra Bergen i 1507; DN b.6, nr. 647, 13.9.1507 og Dn b.7, nr. 526, 24.9.1507.
America (sang)
Det amerikanske filminstituttet (AFI) har kåret sangen til historiens 35. beste filmlåt fra USA.
Dyveke Sigbrittsdatter
Møte med kongen
Ifølge den danske historikeren Hans Svaning, som ikke skrev ned historien før på 1570-tallet (Christiernvs II, Daniæ Rex), var det Erik Walkendorf som fikk øye på Dyveke på gaten i Bergen. Like vakker som datteren var, like fæl var angivelig hennes mor. Mor og datter stod etter Svanings beskrivelse ved en handelsbod ute på gaten, der de solgte «sukkerstads og andre ligegyldige sager». Walkendorf utmalte ifølge Svaning Dyvekes skjønnhet slik for Christian II, da han kom tilbake til Akershus, at Christian ikke fikk rast eller ro før han hadde fått piken å se. Angivelig bega han seg av denne grunn over fjell og daler til Bergen, der han inviterte byens borgerskap på ball på Bergens rådhus, og sørget for at Dyveke og hennes mor var blant gjestene. Da ballet var over, overtalte han Dyveke til å overnatte på kongsgården. Det minner om eventyret om Askepott.
Mer saklig er Arild Huitfeldts beretning, der de to møttes i 1507 (mens Svaning hevdet at det først skjedde i 1509) på et ball på Bergens rådhus. Huitfeldt beskriver prins Christians intense forelskelse i Dyveke, som han - etter avtale med hendes mor - gjorde til sin frille samme kveld. Samtidens oppfattelse av møtets skjebnetunge betydning fremgår av Huitfeldts bemerkning om at dansen i Bergens rådhus «voldte at hand siden danzit fra disse tre Konge Riger, Danmarck, Sverig oc Norge».
America (sang)
Låten ble også fremført i tredje sesong av musikalserien Glee. Glee-klubben New Directions setter opp West Side Story som årets skolemusikal, og Santana Lopez og Noah Puckerman synger låten i rollene som Anita og Bernardo.
Dyveke Sigbrittsdatter
Møte med kongen
Mer trolig er at de har møtt hverandre på Bergenhus der Dyvekes morbror Herman Willemzoon var i tjeneste, og siden ble utnevnt til høvedsmann av Christian II i 1512. Dyvekes forhold til Christian 2. var en avtale mellom ham og hennes mor. Frederik 1.s kansler skrev på 1530-tallet om Sigbrit at hun «prostituerte sin egen datter til kongen, som en ond kvinne». Lars Bisgaard har tenkt seg at Sigbrit kanskje drev et bordell, og at Dyveke rett og slett var en av jentene hennes; men dette må skyldes en feilaktig oversettelse av ordet puelshafft (= frille) som «prostituert». Kanskje brydde ikke Dyveke seg noe videre om kongen - eller kanskje var hun overlykkelig. Christian var ikke svært mye eldre enn henne; en flott ung mann, rik og velkledd. Datidens fyrster holdt friller helt åpenlyst; keiser Maximilian 1. hadde mer enn et dusin barn født utenfor ekteskap, og Henrik 8. gjorde sin frillesønn til hertug av Richmond.
Kongens frille
Etter å ha blitt konge i 1513, valgte Christian som sin hovedresidens Københavns slott. ga Christian Dyveke og moren husrom i Hvidøre slott, bygget av kong Hans ved Skovshoved like nord for København. Det var ingen hemmelighet at Christian holdt en frille, men han kan ha ønsket å være diskret om det. Problemet var at han skulle gifte seg med den 14 år gamle Elisabeth av Habsburg (også kjent som Isabella av Burgund), for å få i stand en allianse med hennes farfar, den mektige keiser Maximilian 1. Erkebiskop Erik Walkendorf og Elisabeths familie forsøkte derfor å overtale ham til å droppe forholdet, som vakte allmen forargelse. Kongen avslo, og forholdet til Dyveke kom til å vare i ti år - også etter at utsendinger fra Elisabeths farfar, keiser Maximilian 1., i 1516 (året efter brylluppet) kom til Danmark og forlangte at Dyveke straks skulle forlate landet - ellers ville det skje en ulykke med henne. Ikke en gang denne åpne trusselen fikk kongen til å avslutte skandalen. Tvertom syntes han at Dyveke var for langt unna der oppe i Hvidøre. I slutten av mars 1516 kjøpte han en bygård ved Amagertorv av Mogens Gøye, og der flyttet Dyveke og Sigbrit inn, bare fem minutters gange fra kongeslottet.
Saken mot Torben Oxe
Da Dyveke plutselig døde året etter, kunne det virke som om trusselen var kommet til utførelse. Høvedsmannen på Københavns slott, Torben Oxe, var kjent som en brutal og hensynsløs mann, flere ganger anklaget for voldsbruk og dokumentfalsk, men flink til å innsmigre seg hos kongen. Angivelig var han betatt av Dyveke, og da de en gang ble alene, skal han ha antastet henne. Hva som egentlig skjedde - voldtekt eller bare nærgåenhet - sier kildene ingenting om. Iallfall sa Dyveke ingenting til kongen. Men hvis de hadde vært alene, og Dyveke ingenting sa, er det uforståelig hvordan slottsskriveren Hans Faaborg fikk nyss om saken. Iallfall skal han ha fortalt kongen hemmeligheten, og da han konfronterte Dyveke, skal hun ha benektet historien for å redde Torben Oxe. I stedet ble Hans Faaborg henrettet i 1516 - men han kjennes bare fra Skibbykrøniken, der Poul Helgesen skriver at det var tyveri han ble henrettet for. Likevel skal Dyveke ha sagt at hun var skyld i Faaborgs død. Året etter døde hun plutselig. Det blev senere hevdet at hun hadde fått kirsebær tilsendt fra Torben Oxe, spiste dem, ble syk og døde - angivelig fordi bærene var forgiftet.
Kong Christian, som var ute av seg av sorg, skal ha lyttet til anklagene om forgiftning, og at Torben Oxe stod bak. Ved tapet af Dyveke så kongen ut til å miste sinnslikevekten helt; fra da av ble hans oppførsel stadig mer ekstrem og voldelig. Riksrådet skulle likevel avgjøre Oxes skyld eller uskyld, og de frikjente høvedsmannen. Men denne versjonen av historien er ikke nedskrevet før det var gått mer enn 50 år. Ulike versjoner er i omløp - at Sigbrit hadde bedt datteren om å oppmuntre Torben, slik at de to kunne bli gift - og at kongen selv stod bak planen, liksom hans far kong Hans hadde giftet sin frille Edele Jernskjegg med en av hoffmennene for å gjøre henne respektabel, og samtidig holde henne i hoffets og sin egen nærhet. Som Oxes kone ville Dyveke fritt kunne ferdes på slottet uten å vekke noen oppsikt.
Man vet ikke en gang om Torben Oxe faktisk ble anklaget for drap på Dyveke. Det er sikkert at han blev stilt for retten og henrettet noen måneder etter hennes død, men samtidige kilder sier ingenting om hva han faktisk ble anklaget og dømt for - bare at riksrådet frikjente ham, og at kongen ikke ville godta dette, men innkalte tolv bønder til ting på slottsplassen i København, og lot dem felle dom. Dette var helt ureglementert; en adelsmann kunne ikke dømmes av bønder. Men retten fant et smutthull, uttrykt slik: «Vi dømmer ikke Torben, men hans egne gjerninger dømmer ham.» Muligvis gjaldt anklagen i riksrådet underslag i stillingen som høvedsmann; for bondedomstolen var anklagen utvidet til å gjelde giftmord. Straffeutmålingen ble overlatt til kongen. Han dømte Torben Oxe til døden.
I Skibbykrøniken hevdet Poul Helgesen at Torben Oxe og hans fetter Knud Pedersen Gyldenstierne hadde sendt «den syge skøge» forgiftede kirsebær. Imidlertid var det slett ikke sesong for kirsebær.
Først i 1523 - det året da Christian II flyktet fra Danmark - dukket historien om de forgiftede kirsebærene opp. Danske adelige som ville ramme kong Christian og Sigbrit, hevdet i et skrift at kongen fikk Torben Oxe halshugget fordi Sigbrit hadde løyet om at Oxe hadde antastet datteren hennes. Det mest sannsynlige motivet for et eventuelt drap på Dyveke er heller at noen ville kvitte seg med moren hennes. Dansk adel fant Sigbrit utålelig og kan ha håpet at hun kom til å miste grepet på kongen straks Dyveke var borte.
Habsburgerne - Christians svigerfamilie - hadde tidligere uttalt seg truende, da de ble klar over at Christian holdt fast ved frillen sin også som gift mann. Dronningens bror, hertug Karl av Burgund, sendte en delegasjon til Danmark for å få Dyveke fjernet, «enten med vennskap eller på annet vis...med løfter eller med trusler...Og hvis hun ikke drar, skal man, uansett prisen, spille henne et grovt puss og ikke hvile før hun er borte». Hvilket «grovt puss» hadde man her i tankene? Forholdet til svogeren Karl ble ikke bedre av at Christian to år etter bryllupet ikke hadde sett noe til den enorme medgiften han var blitt lovet i ekteskapskontrakten. I januar 1517 sendte han for andre gang en delegasjon til sin svigerfamilie i Burgund etter pengene. Denne gangen truet han med å blokkere Øresund for skip fra habsburgernes områder, eller å beslaglegge skipene og lasten deres. Men hvis Huset Habsburg følte sin ære krenket av dette, ville ikke æren gjenopprettes i andres øyne av et giftmord på en ung jente.
Den vilkårlige henrettelsen av Torben Oxe vakte enorm oppsikt i samtiden, ikke minst fordi Torben Oxe først var blitt frikjent av sine likemenn i riksrådet. Sigbrit klandret Erik Walkendorf for sin datters død. «Hun beskylder meg åpent, og ingen anden på jorden, for sin datters død. Gud vet at jeg er uskyldig. Hun sier at det skal koste meg livet.» Denne trusselen kjennes likevel bare fra Walkendorf selv. Han oppholdt seg i Trondheim da Dyveke døde, så Sigbrit må ha ment at erkebiskoppen fikk andre til å overbringe giften.
Dyveke har siden inspirert forfattere til både dikt og skuespill. Hun har dessuten gitt navn til Dyvekes vei og Dyvekes bro i Oslo og Dyvekes Vinstue i Bergen.
Gravsted
Dyveke ble gravlagt i Karmeliterordenens kloster i Helsingør. I dag er graven ukjent; men det er sikkert at det fantes en nå forsvunnet gravstein der hun stod med navnet «Duef Ottikesdochter». Munkene var misnøyde med å få en frille gravlagt i klosteret, og kanskje forsøkte kongen å bøte på dette da han skjenket dem en Sankt Jørgensgård (dvs. et sykehus for spedalske) i København. Lenge ble det sagt at Dyveke lå begravet like innenfor en nå tilmurt dør i den nordlige enden av vestfløyen. Her skulle «lemmene» (dvs. klosterets beboere) spytte når de passerte. Inntil slutten av 1800-tallet lå det flere store gravsteiner ved inngangen i vestmuren. Da de ble fjernet, fant man flere skjeletter, men disse ble aldri undersøkt.
Ge Weiqing
Ge Weiqing (født 25. april 1977 i Shanghai) er en kinesisk profesjonell vannpolospiller som representerte Kina under Sommer-OL 2008 i Beijing. Her endte laget på sisteplass av 12 lag, etter å ha tapt alle kampene sine.
Han var med på det kinesiske vannpolo-laget som vant gull i de femtende Asialekene 2006 i Doha i Qatar. Kina vant finalen med 9-8 over Japan.
Shaw Organisation
Shaw Organisation er en filmdistributør og en kinokjede grunnlagt av Runme Shaw og hans yngre bror Run Run Shaw i 1925 i Singapore, opprinnelig for å distrubuere filmer fra Shaw-brødrenes Tianyi Film Company (også kalt Unique) i Shanghai. Run Run Shaw flyttet senere til Hongkong på 1950-tallet for å drive Shaw Brothers Studio.
Kinoer
Selskapet drev ettsals kinoer til slutten av 1980-tallet, da de bestemte seg for å bygge cineplexer for bedre fleksibilitet mellom forskjellige filmsjangre. De første cineplexes var Prince og Jade i Shaw Towers, åpnet i februar1988.
Dsa det var på høyden drev selskapet kinoer og fornøyelsesparker i Singapore, Malaysia og på Borneo, med avleggeren Shaw Brothers Studio i Hongkong som forsynte kinoene med innhold.
I dag (2014) driver selskapet 47 finoscener på syv cineplaxanlegg i Singapore, og to under bygging.
Ložišća
Ložišća er en liten fjellandsby på vestsiden av den kroatiske øya Brač, 2 kilometer fra kysten, med et befolkningstall på 139 innbyggere (2011). Denne klyngen av kroatiske gårder er bygget i en fjellskråning og har utsikt over havet.
Sv. Ivana i Pavla fra 1820
Av de mest særpregede egenskapene ved kirkens arkitektur, finner man det store, intrikat utskårede, hvite marmorkorset på gårdsplassen til kirken. Denne øybygningsstilen er karakteristisk for øybygningene i Dalmatia.
Klokketårnet er innredet med marmor, og er tegnet av skulptøren Ivan Rendic, på andre halvdel av 1800-tallet.
Historie
Ved at gårdene ble bygd på fjellgrunn, har innbyggerne levd av landet som omgir dem; engasjert seg i steinbruddsvirksomhet, vinproduksjon, olivenavl og utnyttelse av innmarken.
Befolkningspopulasjon
I det 19. århundre hadde Ložišća ca. 800 innbyggere, i begynnelsen av det 20. århundre ca. 1500 innbyggere – og siden er innbyggertallet sunket betraktelig.
I den kroatiske folketellingen i 2011, ble det talt 139 innbyggere.
Helena Shuuladu
Helena Shuuladu (født 1925) er en namibisk korleder, komponist, lærer og salmedikter. Hun har tilhørt en gruppe kvinnelige komponister som har vært viktige innenfor Evangelical Lutheran Church in Namibia (ELCIN). Musikalsk skriver hun musikk som ligger nær vestlig kirkemusikk.